**PRAVILA NAGRADNE IGRE**

**„LASTA i KONZUM/MERCATOR“**

**PRIREĐIVAČ**

**ČLAN 1.**

Priređivač nagradne igre (u daljem tekstu: Priređivač) je VIOLETA d.o.o. za proizvodnju i trgovinu Grude, podružnica Laktaši, Svetosavska 161., Glamočani.

Učestovanjem u nagradnoj igri svi učesnici prihvaćaju ova Pravila.

Učestovanje u nagradnoj igri dopušteno je samo na temelju ovih Pravila.

**NAZIV NAGRADNE IGRE**

**ČLAN 2.**

Naziv nagradne igre **„LASTA I KONZUM / MERCATOR“**

**SVRHA, TRAJANJE I MJESTO PROMOCIJE NAGRADNE IGRE**

**ČLAN 3.**

Nagradna igra traje u periodu od 01.08.2025. do 15.09.2025. godine, a priređuje se u svrhu promocije vlastitih proizvoda i usluga, Lasta asortimana i unapređenja prodaje.

Nagradna igra organizira se na teritoriji Republike Srpske.

Priređivač će osigurati sve preduvjete tokom trajanja nagradne igre, kojima će u najvećoj mogućoj mjeri omogućiti obavezno izvlačenje dobitnika svih nagrada i podjelu cjelokupnog nagradnog fonda.

Priređivač će nagradnu igru provesti pod uslovima koji su u skladu i sa drugim zakonskim i podzakonskim propisima i općim moralnim načelima.

Za vrijeme trajanja nagradne igre, pravila su dostupna na web stranici [www.lasta.com](http://www.lasta.com).

**UČESTOVANJE U NAGRADNOJ IGRI**

**ČLAN 4.**

Pravo učešća u nagradnoj igri imaju fizička lica, koja imaju stalno mjesto boravka na teritoriju Republike Srpske tijekom naznačenog perioda trajanja nagradne igre i kupe bilo koje Lasta proizvode u vrijednosti iznad 5,00 KM.

Za učešće u nagradnoj igri potrebno je sačuvati fiskalni račun i prijaviti se na aplikaciju na web stranicu [www.lasta.com](http://www.lasta.com) , Programi vjernosti-Lasta , upisati sve tražene podatke i kliknuti prijavi.

**PRAVILA ZA UČESTOVANJE U NAGRADNOJ IGRI**

**ČLAN 5.**

Svaki učesnik u nagradnoj igri može učestovati neograničen broj puta, ali samo jednom na temelju jednog fiskalnog računa.

U nagradnoj igri ne mogu učestovati zaposlenici Violeta d.o.o. BIH.

Učešćem u nagradnoj igri svi učesnici prihvaćaju Pravila ove nagradne igre.

**ČLAN 6.**

Po dobivanju suglasnosti Republičke uprave za igre na sreću, Priređivač će osam dana prije otpočinjana nagradne igre objaviti pravila u jednom dnevnom listu koji se distribuira na cijelom teritoriju RS.

**NAČIN IZVLAČENJA DOBITNIKA NAGRADNA**

**ČLAN 7.**

Javno izvlačenje dobitnika održat će se dana 17.09.2025. u 13:30h , na adresi Ložionička 16, Sarajevo- Mercator.

Dobitnici će se izvlačiti redoslijedom od najvrijednije nagrade prema najmanje vrijednoj.

Izvlačenje će se vršiti elektronskim putem, korištenjem specijaliziranog programa za izvlačenje podataka. Program je konfiguriran tako da nasumično bira podatke, čime će se osigurati nepristranost i pravednost izvlačenja.

**ČLAN 8.**

Fiskalni račun služi kao dokaz o kupovini proizvoda, te je uslov za učešće u nagradnoj igri.

Dobitnik je dužan dati na uvid fiskalni račun prilikom preuzimanja nagrade.

Fiskalni račun na kojem nije utvrđena kupovina navedenih artikala i vrijednosti je nevažeći i na osnovu takvog računa učesnik ne ostvaruje pravo na preuzimanje bilo kakve nagrade.

Valjani su samo oni računi koji su ostvareni u vremenskom razdoblju trajanja nagradne igre.

Rezultati nagradne igre bit će objavljeni na službenoj web stranici Priređivača: www.lasta.com i društvenim mrežama facebook i instagram) u roku od jednog dana od završenog javnog izvlačenja.

**ČLAN 9.**

Osoba koja učestuje u nagradnoj igri može osvojiti samo jednu od nagrada iz nagradnog fonda.

**SASTAV KOMISIJE ZA IZVLAČENJE NAGRADA**

**ČLAN 10.**

Organizator će imenovati Komisiju (tri člana), koja će nadgledati regularnost javnog izvlačenja dobitnika.

O toku izvlačenja Komisija će voditi zapisnik koji će sadržavati:

* 1. mjesto, vrijeme i način izvlačenja dobitnika
  2. broj i datum Rješenja Republiče uprave za igre na sreću,
  3. broj i naziv medija u kojem su Pravila nagradne igre objavljenja,
  4. imena i prezimena članova komisije
  5. imena, prezimena i adrese dobitnika
  6. naziv i vrijednost nagrade pojedinog dobitnika

**ČLAN 11.**

Komisija će provjeriti da li je dobitnik ispunio sve uslove za učešće u nagradnoj igri sukladno ovim Pravilima.

**FOND NAGRADA**

**ČLAN 12.**

Nagradni fond u ukupnoj vrijednosti od 4.389,00 KM, bit će raspodijeljen na 11 nagrada, od najvrijednije ka najmanje vrijednoj kako slijedi;

|  |  |  |  |
| --- | --- | --- | --- |
| **Nagrade** | **Količina** | **Vrijednost nagrade MPC** | **UKUPNO FOND** |
| SMEG KUHINJSKI ROBOT | 1 | 1.399,00 KM | 1.399,00 KM |
| SMEG APARAT ZA KAVU | 1 | 979,00 KM | 979,00 KM |
| SMEG BLENDER | 2 | 569,00 KM | 1.138,00 KM |
| SMEG KUHALO ZA VODU | 2 | 399,00 KM | 798,00 KM |
| LASTA POKLON PAKET (2x Lasta štrudla,  3x Lasta krem štapići, 1x napolitanka) | 5 | 15,00 KM | 75,00 KM |
| **UKUPNO** | 11 |  | **4.389,00 KM** |

**ČLAN 13.**

Priređivač je dužan snositi trošak poreza na dobitak od nagradnih igara u skladu odredbama važećeg Zakona o igrama na sreću, poglavlje 12, koji regulira ovu materiju.

**MJESTO I ROK ZA PODIZANJE NAGRADA**

**ČLAN 14.**

Priređivač je dužan najkasnije u roku od 8 dana od izvlačenja obavijestiti dobitnike o osvojenim nagradama, na osnovi podataka koje su ostavili na web stranici prilikom registracije.

Ukoliko zbog okolnosti za koje nije kriv Priređivač (dostavljeni pogrešni osobni podaci od strane učesnika, učesnik se ne nalazi na navedenoj adresi, vanredne okolnosti i sl.), nije moguće obavijestiti dobitnike nagrada, izvlačit će se drugi dobitnik.

**ČLAN 15.**

Dobitnici će preuzeti osvojene nagrade putem Brze pošte, dobitnike će kontaktirati pošta prilikom isporuke na kontakt broj kojeg su ostavili putem prijave.

Rok za preuzimanje nagrade je 45 radnih dana od dana objave popisa dobitnika.

Kod preuzimanja nagrade dobitnik je dužan dati na uvid fiskalni račun kao dokaz o obavljenoj kupovini, te potvrditi svoj identitet osobnom iskaznicom ili u slučaju maloljetne osobe ili osobe s ograničenom sposobnošću ili oduzetom poslovnom sposobnošću, osobnom iskaznicom jednog roditelja ili staratelja uz predočenje rodnog lista ili rješenja o imenovanju za staratelja, te potpisati izjavu o primitku iste.

**ČLAN 16.**

Ukoliko je dobitnik maloljetnik, takva osoba ima pravo učestovati u nagradnoj igri jedino ukoliko roditelj ili staratelj maloljetnog dobitnika prihvati nagradu umjesto maloljetnog dobitnika, te ukoliko se slaže s Pravilima nagradne igre.

Ukoliko je dobitnik nagrade osoba s ograničenom ili oduzetom poslovnom sposobnošću takva osoba stječe pravo na primanje nagrade tek nakon pisanog odobrenja njegova / njezina roditelja odnosno staratelja. Nagrada će biti uručena roditelju / staratelju s kojim maloljetnik živi, pri čemu je roditelj / staratelj dužan priložiti validnu dokumentaciju, odnosno dokument kojim, dokazuje status roditelja / staratelja.

**ODGOVORNOST**

**ČLAN 17.**

Priređivač je odgovoran za pravovremeno i točno informiranje učesnika u nagradnoj igri o njegovim pravima i obavezama kod preuzimanja nagrada.

Odgovornost Priređivača nagradne igre, ne prestaje u slučaju kada je dobitniku uručena nagrada koja predstavlja uslugu, a realizaciju iste vrši druga osoba.

Priređivač ne preuzima odgovornost za bilo kakvu štetu koja bi eventualno nastala kao posljedica nakon preuzimanja ili korištenjem proizvoda iz nagradnog fonda.

**USLOVI POD KOJIMA SE NAGRADNA IGRA MOŽE IZMJENITI, PREKINUTI ILI OTKAZATI**

**ČLAN 18.**

Pravila nagradne igre ne mogu se mijenjati nakon što je nagradna igra počela, osim ukoliko za to postoje opravdani razlozi ili nastupanja okolnosti više sile.

Nagradna igra može se prekinuti samo u slučaju da nastupe okolnosti za koje Priređivač nije odgovoran, odnosno koje se nisu mogle spriječiti, otkloniti ili izbjeći.

**UČESNICI U NAGRADNOJ IGRI**

**ČLAN 19.**

Učesnici u ovoj nagradnoj igri ne mogu zahtijevati druge nagrade ili veću količinu nagrada od onih koje su navedene u ovim Pravilima od strane Priređivača. Nagrade se ne mogu zamijeniti za gotovinu, druga materijalna sredstva ili prenijeti dobitke na druge osobe. Dobitnik se može odreći nagrade.

**KORIŠTENJE OSOBNIH PODATAKA**

**ČLAN 20.**

Učestovanjem u nagradnoj igri, učesnici potvrđuju prihvaćanje ovih Pravila i daju suglasnost Organizatoru da prikuplja i obrađuje navedene osobne podatke isključivo u svrhu provođenja ove nagradne igre i na način kako je to opisano u ovim Pravilima. Prikupljeni lični podatci koriste se samo za evidenciju Priređivača.

Priređivač je odgovoran za obradu podataka u skladu sa propisima o zaštiti osobnih podataka, i poduzet će sve potrebne mjere da bi se osiguralo sigurno korištenje i obrada osobnih podataka sudionika u nagradnoj igri i u skladu sa važećim propisima, a učesnici imaju pravo da budu informirani o činjenici da se podaci prikupljaju i da budu upoznati sa podacima.

Učesnik u nagradnoj igri je odgovoran za davanje točnih podataka Priređivaču, u cilju provođenja ove nagradne igre.

**PUBLICITET I OBJAVA IMENA DOBITNIKA**

**ČLAN 21.**

Svojim učešćem u nagradnoj igri sudionici su suglasni da, ako postanu dobitnikom nagrade, njihove osobne podatke (ime i prezime) Organizator može objaviti i iskoristiti bez naknade u štampanom, zvučnom i slikovnom obliku te videozapisu. Sudionici nagradne igre svojim sudjelovanjem pristaju na prikupljanje, upotrebu i objavu njihovih osobnih podataka navedenih u korisničkom profilu u promotivne svrhe povezane s nagradnom igrom i proizvodima koji su uključeni u nagradnu igru.

Priređivač će osobne podatke sudionika čuvati onoliko vremena koliko je to potrebno za potpunu realizaciju ove nagradne igre.

Učesnik može u bilo kojem trenutku povući svoju suglasnost za obradu osobnih podataka dopisom na adresu Organizatora, i Prihvaća da takvo povlačenje suglasnosti uzrokuje nemogućnost daljnjeg sudjelovanja u nagradnoj igri.

**NADLEŽNOST SUDA**

**ČLAN 22.**

Sve žalbe, prigovore i reklamacije rješava Priređivač nagradne igre. U slučaju opravdanih pritužbi Priređivač se obavezuje da će ih otkloniti u najkraćem mogućem roku i obavijestiti učesnike.

Svi eventualni sporovi između Priređivača i učesnika odnosno dobitnika rješavati će se sporazumno.

U slučaju da spor nije moguće riješiti sporazumno, isti rješava osnovni su u Banja Luci.

Laktaši, 04.07.2025.

Br. protokola; V-01-629/25-a

\_\_\_\_\_\_\_\_\_\_\_\_\_\_\_\_\_\_

Violeta d.o.o. Grude

Podružnica Laktaši